钦定古今图书集成/理学汇编/文学典/第240卷 > 杨慎词品
## 钦定古今图书集成/理学汇编/文学典/第240卷 > 杨慎词品

解。王僧虔启曰：‘古曰章，今曰解。解有多少，当是先诗
而后声。诗叙事，声成文，必使志尽于诗，音尽于曲。是
以作诗有丰约，制解有多少。又诸曲调皆有辞有声，
而大曲又有艳、有趋、有乱。辞者，其歌诗也；声者，若羊
吾夷《伊那何》之类也。艳在曲之前，趋与乱在曲之后’”，
亦有吴声。西曲前有和，后有送也。慎按：艳在曲之前，
与吴声之和，若今之《引子趋》。与“乱”在曲之后，与吴声
之送，若今之尾声。《羊吾夷》《伊那何》，皆声之馀音。“袅袅”，
有声无字，虽借字作谱而无义，若今之哩啰𪡏唵唵
吽也。知此可以读古乐府矣。